CELEX: 62014TN0617
Language: mt
Date: 2014-08-10 00:00:00
Title: Kawża T-617/14: Rikors ippreżentat fl- 10 ta’ Awwissu 2014 – Pro Asyl vs EASO

17.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 409/48
            
         Rikors ippreżentat fl-10 ta’ Awwissu 2014 – Pro Asyl vs EASO
   (Kawża T-617/14)
   2014/C 409/68
   Lingwa tal-kawża: il-Ġermaniż
   
      Partijiet
   
   
      Rikorrenti: Pro Asyl Bundesweite Arbeitsgemeinschaft für Flüchtlinge e.V. (Frankfurt am Main, il-Ġermanja) (rappreżentant: S. Hilbrans, avukat)
   
      Konvenut: L-Uffiċċju Ewropew ta’ Appoġġ fil-qasam tal-Ażil (EASO)
   
      Talbiet
   
   
               —
            
            
               tannulla d-deċiżjoni tal-konvenut tal-10 ta’ Ġunju 2014 – EASO/ED/2014/134 sa fejn din tirrifjuta l-aċċess għal Pjan ta’ Operazzjoni sabiex jintbagħtu timijiet ta’ appoġġ tal-ażil tal-Unjoni fil-Bulgarija (“Operating Plan on Bulgaria”) u ma tagħtix aċċess għar-reġistru tad-dokumenti tar-rikorrenti skont l-Artikolu 11 tar-Regolament Nru 1049/2001.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq ksur tad-dritt ta’ aċċess għall-informazzjoni tar-rikorrenti
               Ir-rikorrenti ssostni li ma hemmx raġuni li tiġġustifika eċċezzjoni għad-dritt ġenerali ta’ aċċess għall-informazzjoni fis-sens tal-Artikolu 4 tar-Regolament (KE) Nru 1049/2001 (1) dwar l-“Operating Plan on Bulgaria” inkwistjoni.
               F’dan ir-rigward, ir-rikorrenti tesponi li r-rifjut ta’ aċċess għall-informazzjoni ma jistax, partikolarment, jiġi ġġustifikat permezz tal-protezzjoni tad-deliberazzjonijiet intiżi għar-redazzjoni tad-dokument skont kif previst fl-Artikolu 4(3) tar-Regolament Nru 1049/2001, inkwantu l-“Operating Plan” kien diġà stabbilit.
               Barra minn hekk, l-“Operating Plan on Bulgaria” ma huwiex dokument ta’ terz fis-sens tal-Artikolu 4(4) tar-Regolament Nru 1049/2001, peress li l-konvenut u l-Bulgarija fasslu dan il-pjan flimkien. Konsegwentement, l-“Operating Plan” lanqas ma joriġina minn dan l-Istat Membru fis-sens tal-Artikolu 4(5) tar-Regolament Nru 1049/2001.
            
         
               2.
            
            
               It-tieni motiv ibbażat fuq ksur tad-dritt ta’ aċċess għar-reġistru
               Barra minn hekk, ir-rikorrenti ssostni li d-deċiżjoni kkontestata għandha wkoll tiġi annullata sa fejn din tirrifjutalha l-aċċess għar-reġistru elettroniku tad-dokumenti skont l-Artikolu 11 tar-Regolament Nru 1049/2001 jew l-Artikolu 11 tad-Deċiżjoni Nru 6 tal-Bord Amministrattiv tal-EASO.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).